# war-hed
## Brezhoneg
### Etimologiezh

    Diwar war hag an anv-kadarn hed.

### Araogenn

war-hed /warˈheːt/
* Araogenn a dalvez da verkañ an hed
** 12. E penn ar c'hloz e tu ar c'huz heol, e vezo stignou var hed hanter-kant ilinad, gant dek post hag ho c'hement a ziazeziou. — (Levr an Exod, troet gant Yann-Wilhoù Herri, 1861, p. 117.)
** Da 4 heur 1/2 eus ar mintin e oa peget ann tân e craôu ar saout, ac'hano, rag ne oa ket sicour da vouga ann tân, e pegas er marchossi hag er c'hardier, var hed 40 metr. — (A., Keleier, Feiz ha Breiz, 23 Du 1878, p. 312a.)
** A benn d'ar boliji ha d'ar vindraill, e redjont evelse var hed tri c'hart leo, hag e tigouezjont betek 400 metr euz ar c'hamp. — (H..., Daou stourmad rust, Le Courrier du Finistère, 24 Eost 1907, p. 1e.)
** Hag int da souchañ en deñvalijenn, ankouaet ganto e oant diwelus, ha da sellout ouzh trolinennoù daou zen o tifretañ, war-hed un dek kammed dirazo. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 248.)
* War-hed diouzh un dra bennak:
** War-hed tri c'hant kammed ac'halen e kavi ul leue en-istribilh ouzh ur wezenn, war-bouez e lost hag e zivskouarn. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 258.)
** War-hed tri-c'hant metrad diouzh ti Bikoù, war ribl ar mor edo Kanaam, ar reder-bro, o chom. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 298.)
** War-hed daou baz dioutañ e red eur ster aour, lirzin he hiboud. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 86.)

#### Gerioù kevrennek

* war-hed-gwel
* war-hed-pell
* war-hed-taol
* war-hed-tenn

#### Troioù-lavar

* war-hed-nebeut : war-bouez nebeut (a dra)
* war-hed-tost : war-bouez nebeut
* war-hed un netraig : war-bouez un netraig

#### Troidigezhioù

* galleg : à une distance de
* galleg : sur une longueur de